Kriminalistika põhiküsimus on olnud aegade algusest iga kuritöö puhul, kellele on see kasulik, nõustudes Ero Liivikuga väidan, see on kasulik teatud osale kartellierakondade ladvikus olijatele, poliitoligarhiale. Mitte erakondade liikmetele, nemad on vaid statistid, kellega manipuleeritakse, ei ole ju kellegile saladus - erakonnad Eestis on nende juhid ja juhatus. Tavaliselt, kui inimesed omavahel räägivad, siis on juttu Savisaarest, Laarist, Ansipist, Mikserist, mitte KE-st, IRL-st, REF-st, Sotsidest. Millest selline suhtumine kõneleb? Aga sellest, et praeguse süsteemi kohaselt on Eesti erakonnad juhikesksed "ususektid", mitte mõttekaaslaste ühendused, keda seoks ühine maailmavaade ja ideed. Ei ole vale väita, et meie erakondadel puudub igasugune maailmavaade, liigitus parem- ja vasakpoolseteks ning tsentriks on vaid sõnaline retoorika ei muud. Kartellierakondade aktiivsel tegevusel see tendents süveneb, asja kasuks räägib nn Allikakaitseseadus, hiljuti läbikukkunud ametkondade üleüldine dokumentide salastamise seadus jne. Võite kindlad olla, peale valimisi, kui kartell jääb võimule, tullakse sellega uuesti välja ja seekord läheb see ka läbi. Põhjus on lihtne, seda on kartellile vaja ja kõigile neljale parteile, sest võimuiha ja sealtkaudu parteiladviku oligarhide võimu kindlustamine on nende ühine eesmärk. Samal eesmärgil oli kutsutud ellu ka erakond Eestimaa Rohelised, koos selle etteotsa paigutatud absoluutselt moraali ja eetikavaba Marek Strandbergiga. Nn vabatmeeste aktsioon on vajalik tagamaks iga hinna eest Roheliste pääs Riigikogusse, kus siis saaks tegeleda näilise demokraatiaga, truult käsku täitva Strandbergi kaasabil. Suunates sellesse kooslusesse rahulolematud hääled ja need seal siis kenasti nullides.